«Լույս» հիմնադրամը հրավիրել է Ֆ. Ազիոսմանովին` «կենդանի» զարդերի նախագիծն իրականացնելու և այս նոր արդյունաբերությունը արվեստասեր ու պատմությամբ հարուստ Գյումրիում սկզբնավորելու: Հունիսին «Լույսի» թիմը և պարոն Ազիոսմանովը Գյումրիում հանդիպեցին ոլորտի ներկայացուցիչների հետ` տեխնոլոգիապես գրագետ այս քաղաքում նոր արդյունաբերությունը տարածելու: Թիմը հանդիպում ունեցավ տեխնոլոգիայի ոլորտի ստեղծամիտ ներկայացուցիչների և արվեստագետների հետ, ովքեր մասնագիտացած են տարբեր ճյուղերում` զարդաստեղծում, հագուստի նախագծում, կարպետագործություն, նկարչություն, խեցեգործություն, պատկերազարդում, գրաֆիկական արվեստ, վեբ նախագծում, ծրագրավորում, ինժեներիա և ռոբոտաշինություն: